Saɛid Cemmax deg udlis-is  Ger zik d tura  Nufa-d amaru deg yal tullist yessemres tulmisin n tullist Taqbaylit, ama deg wayen yeɛnan tutlayt, adeg, akud, iwudam, tadiwennit, tigawin, d tsiwelt. Nerna nesaweḍ nekkes-d akk isental i ɣef d-yewwi deg yal tullist, ama d isental igejdanen, ama d isental inaddayen. Isental-a d wid yellan deg tmetti taqbaylit, tamukrist n udlis-is yebna-tt ɣef lxilaf yellan gar tmetti Taqbaylit tamensayt d tmetti Taqbaylit tatrarit.